Maria Hoff Aanes

Maria Hermansdatter Hoff Aanes (født 25. februar 1977) er en norsk politiker for Fremskrittspartiet. Hun har vært statssekretær for Solveig Horne i Barne-, likestillings- og inkluderingsdepartementet siden oktober 2013 da Erna Solbergs regjering tiltrådte.

Aanes har en bachelorgrad i relasjonsledelse og internasjonal markedsføring fra Markedshøyskolen i 2003, mellomfag i statsvitenskap fra Universitetet i Oslo i 2005 og mastergrad i internasjonal politikk og interkulturelle relasjoner fra Swansea University.

I årene 2006 til 2012 arbeidet Maria Hoff Aanes som politisk rådgiver for Fremskrittspartiets stortingsgruppe i energi- og miljøsaker. Fra 2012 til 2013 arbeidet hun som rådgiver for NHO innen samme område.

Aanes var medlem av Akershus fylkesting fra 2003 til 2011 og var sentralstyremedlem i Europabevegelsen i Norge fra 2006 til 2008. I årene 2008–2002 var hun styremedlem i Akershus Energi.

Maria Hoff Aanes er gift med Sigbjørn Aanes, har to barn og er bosatt i Lillestrøm.

Referanser

Eksterne lenker 
 
 
 Statssekretær Maria Hoff Aanes (FrP) hos Regjeringen.no

Statssekretærer fra FrP
Statssekretærer i Regjeringen Solberg
Lokalpolitikere i Viken